**รายละเอียดโครงการ/กิจกรรม/มาตรการ**

**ลำดับที่ 27**

**1. ชื่อโครงการ สำรวจความพึงพอใจของผู้รับบริการ**

**2. หลักการและเหตุผล/ที่มาของโครงการ** การจัดบริการสาธารณะให้กับประชาชน จะต้องคำนึงถึงการมีส่วนร่วมของประชาชน และตอบสนองต่อความต้องการของประชาชน ให้ประชาชนได้รับการบริการที่ดี สะดวก รวดเร็วและมีประสิทธิภาพและเกิดความพึงพอใจมากที่สุด ดังนั้นการสำรวจความพึงพอใจจะทำให้ทราบถึงความคิดเห็นของประชาชนที่มีต่อการดำเนินงานของเทศบาล รวมถึงรับทราบปัญหา อุปสรรค ข้อเสนอแนะต่างๆ เพื่อนำผลการสำรวจ การประเมิน การวิจัย นำไปใช้เป็นแนวทางในการวางแผน ปรับปรุงแก้ไขปัญหาการดำเนินงานและการให้บริการให้สอดคล้องกับความต้องการและตอบสนองต่อความต้องการของประชาชนผู้รับบริการได้อย่างสูงสุดต่อไป

**3.วัตถุประสงค์** 3.1 เพื่อประเมินความพึงพอใจของประชาชนผู้รับบริการ3.2 เพื่อนำผลการประเมินไปดำเนินการวางแผน ปรับปรุงแก้ไขการดำเนินงานให้มีประสิทธิภาพยิ่งขึ้น

**4. เป้าหมาย/ผลผลิต** - ประชาชนผู้รับบริการ

**5. พื้นที่ดำเนินการ** - ชุมชนที่ 1 , 2

**6. วิธีดำเนินการ** 6.1 จัดหาหน่วยงานของรัฐที่ดำเนินการรับสำรวจความพึงพอใจ 6.2 เสนอผู้บริหารพิจารณาอนุมัติดำเนินการจ้างเหมา
 6.3 ดำเนินการจ้างเหมาสำรวจความพึงพอใจ6.4 สรุปผล รายงานผล

**7. ระยะเวลาดำเนินการ** - ปีงบประมาณ พ.ศ.2562-2564

**8. งบประมาณดำเนินการ** - ตามเทศบัญญัติงบประมาณรายจ่ายประจำปีงบประมาณ พ.ศ.2563 เทศบาลตำบลหนองบัวโคก แผนงานบริหารงานทั่วไป งานบริหารทั่วไป งบรายจ่ายอื่น โครงการสำรวจความพึงพอใจของผู้รับบริการเทศบาล งบประมาณตั้งไว้ 20,000 บาท

**9. ผู้รับผิดชอบ** - สำนักปลัดเทศบาล

**10. ตัวชี้วัด/ผลลัพธ์** - ร้อยละของผู้รับบริการที่มีความพึงพอใจ